armvectores/hy_wikipedia_2023 huggingface dataset:
Էզել (Էնայի գավառ)

Էզել (ֆր.՝ Chevennes), կումունա Ֆրանսիայում, գտնվում է Պիկարդիա մարզի Էնա գավառում։ Մտնում է Գինիկուր կանտոնի կազմի մեջ։ Կոմունայի շրջանը՝ Լան։
Համայնքի INSEE կոդը՝ 02007։


== Բնակչություն ==
Համայնքի բնակչությունը 2010 թվականին կազմում է 112 մարդ։


== Տնտեսություն ==
2010 թվականին համայնքի 76 աշխատունակ (15-64 տարեկան) բնակիչներից 54-ը տնտեսապես ակտիվ էին, 22-ը՝ ոչ ակտիվ (ակտիվության ցուցանիշը կազմել է 71,1%, 1999 թվականին եղել է 65,1%)։ 54 տնտեսապես ակտիվ բնակիչներից աշխատում էին 48-ը (25 տղամարդ և 23 կին), գործազուրկ էին 6 մարդ (3 տղամարդ և 3 կին)։ 22 տնտեսապես ոչ ակտիվ բնակիչներից 6-ը եղել են աշակերտներ կամ ուսանողներ, 9-ը՝ թոշակառուներ, 7-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ, Էզել (ֆր.)
Լևոն Ավագյան (այլ կիրառումներ)

Լևոն Ավագյան անուն-ազգանունը վերաբերում է՝

Լևոն Ավագյան (1906-199?), բալետի արտիստ։
Լևոն Ավագյան (1880-ական թթ.-1954), խմբագիր։


== Ծանոթագրություններ ==
Բեհաեդդին Շաքիր

Անվան այլ կիրառումների համար տե՛ս՝ ՇաքիրԲեհաեդդին Շաքիր (օսման.՝ بهاءالدین شاکر, թուրքերեն՝ Bahaettin Şakir, 1874, Ստամբուլ, Օսմանյան կայսրություն - ապրիլի 17, 1922(1922-04-17), Բեռլին, Վայմարյան Հանրապետություն), թուրք քաղաքական գործիչ, հայերի ցեղասպանության գլխավոր հանցագործներից։ «Միություն և առաջադիմություն» կուսակցության 2-րդ քարտուղար։
Քաղաքական գործունեությունը սկսել է երիտթուրքերի ընկերության Սալոնիկի բաժանմունքում։ 1915 թվականի սկզբին մասնակցել է կուսակցության 2-րդ այն խորհրդակցությանը, որտեղ որոշվել է բնաջնջել հայ ժողովրդին։ Ընդգրկվել Է «Երեքի գործադիր կոմիտեի» մեջ, ղեկավարել «Թեշքիլաթ-ը մահսուսե» կազմակերպություններից մեկը։ Ցեղասպանության ընթացքում տեսչական ուղևորություններ է կատարել Արևմտյան Հայաստանում, պաշտոններից հեռացրել այն նահանգապետներին և զինվորականներին, որոնք հրաժարվել են կատարել հայերին բնաջնջելու հրամաններն ու որոշումները։ Առաջին աշխարհամարտում Թուրքիայի պարտությունից հետո ոչնչացրել է հայերի ծրագրավորված բնաջնջման վերաբերյալ փաստաթղթերի մեծ մասը և, վերցնելով կուսակցական արխիվը, փախել Թուրքիայից։ Մինչև 1922 թվականը ծպտված ապրել Է Բեռլինում։
1922 թվականի ապրիլի 17-ին Բեհաեդդին Շաքիրին Ջեմալ Ազմիի հետ սպանել են հայ վրիժառուներ Արամ Երկանյանն ու Արշավիր Շիրակյանը։


== Ծանոթագրություններ ==


== Գրականություն ==
Ronald Grigor Suny, Fatma Müge Göçek, Norman M. Naimark. A Question of Genocide։ Armenians and Turks at the End of the Ottoman Empire‎. — Oxford University Press, 2011. — 465 p. — ISBN 9780195393743
Taner Akçam. From Empire to Republic։ Turkish Nationalism and the Armenian Genocide. — Zed Books Ltd, 2004. — 273 p. — ISBN 1842775278, ISBN 9781842775271
Պրիվետնոե (գյուղ, Մալինի շրջան)

Անվան այլ կիրառումների համար տե՛ս՝ ՊրիվետնոեՊրիվետնոե (ուկրաիներեն՝ Привітне), գյուղ Ուկրաինայի Ժիտոմիրի մարզի Մալինի շրջանում։
2001 թվականի տվյալներով Պրիվետնոե գյուղում բնակվում էր 28 մարդ։ Բնակավայրը զբաղեցնում է 0,166 կմ² տարածք։ Բնակչության խտությունը կազմում էր 168,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Need for Speed: Hot Pursuit 2

Need for Speed։ Hot Pursuit 2, Need for Speed սերիայի վեցերորդ խաղը, որը դուրս է եկել 2002 թվականին։


== Ավտոմեքենաների ցուցակը ==


=== Մրցարշավորդների մեքենաներ ===
Aston Martin V12 Vanquish
BMW M5
BMW Z8
Chevrolet Corvette Z06
Dodge Viper GTS
Ferrari 360 Spider
Ferrari 550 Barchetta Pininfarina
Ferrari F50
Ford Mustang SVT Cobra R
Ford TS50
HSV GTS Coupe
Jaguar XKR
Lamborghini Diablo 6.0 VT
Lamborghini Murciélago
Lotus Elise
McLaren F1
McLaren F1 LM
Mercedes-Benz CL55 AMG
Mercedes-Benz CLK GTR
Opel Speedster
Porsche 911 Turbo
Porsche Carrera GT Concept
Vauxhall VX220


=== Ոստիկանների մեքենաներ ===
BMW M5
Chevrolet Corvette Z06
Dodge Viper GTS
Ford Crown Victoria
Ford Mustang SVT Cobra R
Ford TS50
HSV GTS Coupe
Lamborghini Diablo 6.0 VT
Lamborghini Murcielago
Porsche 911 Turbo


== Սաունդտրեկ ==
Այս խաղն առաջինն է սերիայում, որի մեջ օգտագործել են ռոք երաժշտություն, լիցենզավորված EA Trax (խաղի դուրս գալու պահին — «EA GamesTM Trax») ի լեյբլի տակ էլեկտրոնային երաժշտության հետ միասին։ Սաունդտրեկը կազմված է ռոք ժանրի 8 վոկալային երգից և 7 արագ տեմպով ինստրումենտալ և էլեկտրոնային երաժշտություն, գրանժ, Հիպ Հոպ և Ռեփ ժանրի մասնիկներով։


== Ծանուցումներ ==
Իգոր Բոնդարևսկի

Իգոր Բորիսովիչ Բոնդարևսկի (ռուս.՝ И́горь Бори́сович Бондаре́вский, հունվարի 6, 1956(1956-01-06), Դոնի Ռոստով, ՌԽՖՍՀ, ԽՍՀՄ), ռուս բանաստեղծ, «Զաօզեռնայա շկոլա» բանաստեղծական խմբի հիմնադիրներից մեկը։
Մասնագիտությամբ հոգեբան է։ Համալսարանն ավարտելուց հետո քիմիական գործարանում աշխատել է որպես ինժեներ-սոցիոլոգ։ Եղել է «Զաօզեռնայա շկոլա» բանաստեղծական խմբի հիմնադիրներից (Գենադի Ժուկով, Վիտալի Կալաշնիկով, Իգոր Բոնդարևսկի, Վլադիմիր Երշով, Ալեքսանդր Բրունկո)։ Զբաղվում է գեղարվեստական ստեղծագործությամբ, գրքերի ձևավորմամբ, նկարում է։
1989 թվականին Ժուկովը, Կալաշնիկովն ու Բոնդարևսկին միաժամանակ թողարկել են բանաստեղծությունների մի գիրք և ստացվել է «Զաոզյոռնայա շկոլա»-ի փոքրիկ շարք։ Իգորևի գիրքը կոչվում էր «Словно непобежденные мельницы ветряные»:
1990 թվականին Իգորը եղել է «Ռոստով ժամանակ» անթոլոգիայի խմբագիրը, որտեղ նա հրապարակել է իր ընտրանին։
1990 թվականին Բոնդարևսկին Տիմայի հետ փոքր քանակով թողարկել է «Тряхинапуты» նկարազարդումներով գիրքը։ 1990-ական թվականների սկզբում փորձել է մուտք գործել գրականության ինստիտուտ։ Նրան չեն ընդունել` անդրադառնալով այն փաստին, որ նա «լիովին ձևավորված հեղինակ է» և սովորելու ոչինչ չունի։ Բոնդարևսկին վերադարձել է Ռոստով և գործնականում մեկուսացված էր։
Բոնդարևսկին ունի արձակ՝ ֆանտաստիկ, սյուրռեալ-մեդիտատիվ պատմվածքներ։


== Երկեր ==
Игорь. …Словно непобежденные мельницы ветряные. - Ростов н/Д: Кн. изд-во, 1989. - 95 с. - ISBN 5-7509-0083-5.
Тряхенапуты: Стихи / Игорь (автор); Тимофей (художник). - Ростов н/Д, 1991. - 16 с.
Секс во время застоя: Стихи / Игорь (автор); Тимофей (художник). - Ростов н/Д, 1991. - 16 с.


== Ծանոթագրություններ ==


== Արտաքին հղումներ ==
Игорь Бондаревский на сайте www.bards.ru
Игорь Бондаревский в комьюнити «Неофициальный Ростов 1980-1990»
Ջավալ Մաքգի

Ջավալ Լինդի Մաքգի (անգլ.՝ JaVale Lindy McGee, հունվարի 19, 1988(1988-01-19), Ֆլինտ, Միչիգան, ԱՄՆ), ամերիկացի պրոֆեսիոնալ բասկետբոլիստ, կենտրոնական։ Ներկա պահին հանդես է գալիս Բասկետբոլի ազգային ասոցիացիայի (NBA) «Ֆինիքս Սանս» ակումբում։
Ծնվել է Ֆլինտ քաղաքում (Միչիգան նահանգ)։ Հաճախել է Միչիգան նահանգում գտնվող «Դետրոյթ քանթրի դեյ» և «Պրովիդենս քրիստիան» ավագ դպրոցները, որից հետո տեղափոխվել Չիկագոյի «Հեյլս Ֆրանսիսքըն» ավագ դպրոց։ Եղել է Նևադայի համալսարանի բասկետբոլային թիմի մեկնարկային կենտրոնականը։ Ըստ «Հեյլս Ֆրանսիսքըն» դպրոցի բասկետբոլային մարզիչ Գերի Լոնդոնի՝ Մաքգիի սկզբնական դիրքը Նևադայում եղել է թեթև հարձակվողը, ինչպես նաև նա կարողացել է ազատորեն խաղալ երկու տեսակի հարձակվողների դիրքում։ Համալսարանում անցկացրած երկրորդ տարվանից հետո Մաքգին որոշում է գործակալ վարձել և մասնակցության հայտ ներկայացնել NBA-ի 2008 թվականի դրաֆթում։ Այդ պահին Մաքգիի միջին վիճակագրական տվյալներն էին 14, 3 միավոր, 7, 3 անդրադարձ, 53% նետման արդյունավետություն և 33% երեքմիավորանոց նետումների արդյունավետություն Դրաֆթում ընտրվում է «Վաշինգտոն Վիզարդսի» կողմից՝ առաջին ռաունդի 18-րդ ընտրությամբ։
«Գոլդեն Սթեյթ Ուորիորսի» կազմում 2017 և 2018 թվականներին, ինչպես նաև «Լոս Անջելես Լեյքերսի» կազմում՝ 2020 թվականին դարձել է NBA-ի չեմպիոն։


== Ծանոթագրություններ ==


== Արտաքին հղումներ ==
Էջը NBA.com կայքում
Էջը Բասկետբոլ-ռեֆերենսում Archived 2021-05-05 at the Wayback Machine.
ESPN էջը
Բեզիմյանկա (Կիշայի վտակ)

Անվան այլ կիրառումների համար տե՛ս՝ Բեզիմյանկա (այլ կիրառումներ)Բեզիմյանկա (ռուս.՝ Безымянка), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Կիշա գետի ձախ ափին՝ 3 կմ հեռավորության վրա։ Գետի երկարությունը 23 կմ է, ավազանի տարածքը 78,9 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Բելայա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001112108100004458
Հիդրոլոգիական ուսումնասիրությունների կոդը - 108100445
Ավազանի կոդը - 06.02.00.011
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էսպինաս (Կանտալի գավառ)

Էսպինաս (ֆր.՝ Espinasse), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 74 մարդ, բնակչության խտությունը` 4.43 մարդ/կմ²։ Բնակավայրը զբաղեցնում է 16.72 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ, Կլերմոն Ֆերան քաղաքից` 105 կմ հարավ, Օրիյակ քաղաքից` 40 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 46 աշխատունակ (15-64 տարեկան)  բնակիչ, որոնցից ակտիվ էին 34-ը, իսկ ոչ ակտիվները` 12։ Ակտիվության ցուցանիշը կազմում է 73,9 %։ 34 աշխատունակ մարդկանցից աշխատել է 33 անձ (18 տղամարդ և 15 կին)։ Գործազուրկ են եղել 1 անձ (0 տղամարդ և 1 կին)։ 12 անաշխատունակներից 3-ը եղել են աշակերտներ կամ ուսանողներ, 7-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռեմի Վալտեր

Ռեմի Վալտեր (ֆր.՝ Rémi Walter, ապրիլի 26, 1995(1995-04-26), Essey-lès-Nancy), ֆրանսիացի ֆուտբոլիստ։ «Նիցցա» ակումբի և Ֆրանսիայի երիտասարդական հավաքականի հարձակվող։


== Կարիերա ==


=== Ակումբային ===


==== «Նանսի» ====
Ռեմի Վալտերը ֆուտբոլով զբաղվել սկսել է «Սեն-Մաքս-Էսսէ» ակումբի կազմում։  2003 թվականին նա Նանսի ուսուցման համակարգում էր։ Առաջին թիմում իր նորամուտը կատարել է 2013 թվականի օգոստոսի 3-ին՝ մասնակցելով «Օսերի» դեմ խաղին Երկրորդ լիգայի 
շրջանակներում։
Օգոստոսի 23-ին առաջնության՝ «Հավր» ակումբի դեմ խաղում Վալտերն աչքի է ընկել գոլային փոխանցմամբ Լոսեմի Կարուաբուեին։
Մեկ շաբաթ անց կիսապաշտպանը խփել է պրոֆեսիոնալ կարիերայի ընթացքում իր առաջին գոլը՝ գրավելով «Տուր» ակումբի դարպասը, որ պաշտպանում էր Բենժամեն Լերուան։ Ֆուտբոլիստը «Նանսիի» կազմում խաղացել է մինչև 2016 թվականի  հունվար՝ այդ ընթացքում մասնակցելով Երկրորդ լիգայի 71 խաղի և խփելով 3 գոլ։


==== «Նիցցա» ====
2015/2016 թվականների մրցաշրջանի ձմեռային տրանսֆերային պատուհանում Վատերը տեղափոխվել է ֆրանսիական «Նիցցա» ակումբի կազմ։  2016 թվականի հունվարի 23-ին նա առաջին անգամ խաղացել է առաջին Լիգայի շրջանակներում՝ «Լորյան» ակումբի հետ հանդիպման երկրորդ խաղակեսում փոխարինելով Դորիան Կեդդին։


=== Հավաքականում ===
2012 թվականին Ռեմի Վալտերը մասնակցել է 8 խաղի Ֆրանսիայի մինչև 17 տարեկանների երիտասարդական հավաքականի կազմում։ Հետագայում կիսապաշտպանը խաղացել է մինչև 19 տարեկանների հավաքականում։ 2015 թվականի մարտ 25-ին կիսապաշտպանը կատարել է իր նորամուտը Ֆրանսիայի երիտասարդական հավաքականի կազմում՝ փոխարինելով Մորգան Սանսոնին Չեխիայի իրենց հասակակիցների հետ ընկերական խաղի վերջում։ Հանդիպմանը մասնակցել են խաղացողներ, որոնց 20 տարին դեռ չէր լրացել։


== Վիճակագրություն ==


== Ծանոթագրություններ ==


== Արտաքին հղումներ ==
Ֆուտբոլիստի էջը Footballdatabase.eu կայքում (անգլ.)
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ֆուտբոլիստի էջը Ֆրանսիայի պրոֆեսիոնալ ֆուտբոլային լիգայի կայքում Archived 2016-03-03 at the Wayback Machine. (ֆր.)
Ֆուտբոլիստի էջը Ֆրանսիայիա ֆուտբոլի ֆեդերացիայի կայքում Archived 2018-02-05 at the Wayback Machine. (ֆր.)
Կանդիանա

Կանդիանա (իտալերեն՝ Candiana), քաղաք Իտալիայում՝ Վենետո մարզի Պադովա գավառում։ Սահմանակից է Անիա, Առե, Բովոլենտա, Կոռեցոլա, Պոնտելոնգո, Տեռասա Պադովանա համայնքներին։
Բնակչությունը՝ 2.451 մարդ։ Բնակչության միջին խտությունը՝ 111 մարդ/կմ²։ Զբաղեցնում է 22 կմ² տարածք։ Փոստային ինդեքս՝ 35020։ Հեռախոսային կոդ՝ 049։
Բանակավայրի հովանավորն է համարվում Միքայել հրեշտակապետը։ Տոնն ամեն տարի նշվում է սեպտեմբերի 29-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակելի տարածքի պաշտոնական կայք (իտալ.)


== Ծանոթագրություններ ==
Maya Embedded Language

Maya Embedded Language (MEL), սկրիպտային լեզու, որը մշակել է Autodesk ընկերությունը Autodesk Maya եռաչափ ծրագրային փաթեթի համար։ Սկրիպտային լեզուն նախատեսված է Autodesk Maya-յով խաղի ալգորիթմը գրելու համար։
Հենց սկզբից իր զարգացման համար Maya-ն օգտագործում էր TCL և Perl ծրագրային լեզուները։ Maya 8.5 տարբերակում միացավ նաև Python-ը։ 2008 թ. Maya-ում միացով Python 2.5-ը։
Բիֆյա

Բիֆյա (Բիտիյա, բիբլիական եբրայերեն՝ בתיה, «Ջայի դուստր»), Հին Կտակարանի աստվածաշնչյան կերպար, որը մեզ անհայտ փարավոնի և Հուդայի ցեղից Մերեդ կնոջ դուստրն է։ Միդրաշում նա համարվել է Մովսես մարգարեին որդեգրած մայրը։  


== Ագադիկ գրականությունում ==
Ըստ Միդրաշի՝ Բիֆյան որդեգրել է Մովսեսին։ Նրա անունը մեկնաբանվում է հետևյալ կերպ. Աստված ասել է նրան․ «Դու Մովսեսին անվանեցիր քո որդին, թեև նա քո որդին չէր, դրա համար Ես քեզ կանվանեմ իմ դուստրը, בתיה = בת (դուստր) և יה (Աստված), թեև դու իմ դուստրը չես»։ Բիֆյան նաև նրա «այն հրեա կինն է», որը հիշատակվում է միևնույն բանաստեղծությունում, և այդ անունը ագադիստների մեկնաբանությամբ պետք է ցույց տա, որ նա հրեա է դարձել և մերժել է իր նախնիների կռապաշտությունը։
Աստվածաշնչյան տողերում թվարկված մարդկանց անունները, որոնց «ծնել է նա», ագադայում մեկնաբանվել են որպես Մովսես անվան տարբեր նշանակություններ։ Հիշյալ բանաստեղծությունում Բիֆյան կոչվել է մայր, որովհետև որբին դաստիարակող ծնողները համարվել են նրա իսկական ծնողները։
Մերեդը, որը «վերցրել է» նրան, դա Քալևբն է, որը կոչվել է «ապստամբություն», քանի որ ապստամբել է իր հոր և ընտանիքի դեմ, իսկ Քալեբը ապստամբել է հետախույզների դեմ՝ չցանկանալով հետևել նրանց վատ խորհուրդներին։
Բիֆյան լողացել է Նեղոսում, որովհետև տառապում էր մաշկային հիվանդությամբ և կարող էր լվացվել միայն սառը ջրում։ Զամբյուղին, որում պառկած էր Մովսեսը, կպնելուն պես նա իսկույն բուժվում է և հասկանում, որ երեխային վիճակված է մեծ սխրանքներ գործել։ Երբ ծառաները սկսել են նրան համոզել, որ փարավոնի աղջկան անպարկեշտ է գործել ընդդեմ հոր հրամանի, հայտնվում է Գաբրիել հրեշտակը և սպանում նրանց, իսկ Բիֆյան ինքն է վերցնում ջրից զամբյուղը։ Քանի որ ափից մինչև զամբյուղը մեծ հեռավորություն կար, տեղի է ունենում հրաշք. Բիֆյայի ձեռքն այնքան է երկարում, որ փարավոնի դուստրը կարողանում է հասնել զամբյուղին։
Նա հիշատակվում է այն մարդկանց շարքում, որոնք դրախտ են ընկել կենդանության օրոք։ Այն բանի համար, որ Բիֆիյան փրկել էր Մովսեսին, ընդմիշտ ազատվել է մահից։


== Ծանոթագրություններ ==
Մերիդա (այլ կիրառումներ)

Մերիդա, կարող է վերաբերել՝

Մերիդա - մունիցիպալիտետ Իսպանիայում
Մերիդա - մեքսիկական Յուկատան նահանգի մայրաքաղաքը
Գոնկուրյան մրցանակ

Գոնկուրյան մրցանակ (ֆր.՝ Prix Goncourt), Ֆրանսիայի ամենահայտնի գրական մրցանակը, որ շնորհվում է լավագույն վեպի համար։ Մրցանակը կոչվել է ի պատիվ Գոնկուր եղբայրների։ Հաղթողը որոշվում է Գոնկուրյան ակադեմիայի անդամների քվեարկությամբ, որ տեղի է ունենում փարիզյան «Դրուան» (Drouant) ռեստորանում հատուկ ընթրիքի ընթացքում։ Մրցանակը տրվում է ամեն տարի՝ սկսած 1903 թվականից։ Մրցանակի գումարային չափը սիմվոլիկ է (ներկայումս կազմում է 10 եվրո), սակայն այն, որպես կանոն, նպաստում է հաղթող գրքի վաճառքի ավելացմանը, իսկ նրա հեղինակը դառնում է ֆրանսիական գրականության առաջատար գրողներից մեկը։
Գոնկուրյան ակադեմիայի կազմում ընդգրկված են Ֆրանսիայի 10 ամենահայտնի գրականագետները, որոնք ստանում են սիմվոլիկ աշխատավարձ՝ տարեկան 60 ֆրանկ։ Ակադեմիայի յուրաքանչյուր անդամ ունի մեկ ձայնի իրավունք, որ կարող է տալ մեկ գրքի օգտին։ Գրական ստեղծագործություններին տրված ձայների հավասար լինելու դեպքում առաջնությունը տրվում է այն գրքին, որի օգտին քվեարկել է Նախագահը։ Տարբեր ժամանակներում Գոնկուրյան ակադեմիայի անդամ են եղել գրողներ Ա. Դոդեն, Ժ. Ռենարը, Ռոնի Ավագը, Ֆ. Էրիան, Է. Բեզենը, Լուի Արագոնը և այլք։
Ըստ կանոնադրության՝ Գոնկուրյան մրցանակը մի հեղինակին կարող է տրվել միայն մեկ անգամ։ Միակ բացառությունը գրող Ռոմեն Գարին է։ Առաջին անգամ նա Գոնկուրյան մրցանակ ստացել է 1956 թվականին, իսկ 19 տարի անց մրցանակն ստացել է Էմիլ Աժար անվամբ. դա բացահայտնվել է միայն մրցանակի հանձնումից հետո։
Գլխավոր մրցանակից բացի Գոնկուրյան ակադեմիան մրցանակներ է տալիս նաև դեբյուտայի վեպի, պեոզիայի, նովելի, կենսագրության համար։ Իսկ վերջին ժամանակներում Գոնկուրյան մրցանակներ են տրվում նաև Արևելքի (Լիբանան) ու Եվրոպայի (Իտալիա, Լեհաստան, Ռումինիա, Սերբիա) այլ երկրների ֆրանսիացի գրողների։


== Գլխավոր մրցանակի դափնեկիրներ ==


== Ծանոթագրություններ ==


== Արտաքին հղումներ ==
Գոնկուրյան ակադեմիայի պաշտոնական կայքը Archived 2008-11-19 at the Wayback Machine. (ֆր.)
Вл. А. Луков (2011)։ «Гонкуровская премия»։ Электронная энциклопедия «Современная французская литература»։ Արխիվացված օրիգինալից 2012-02-16-ին։ Վերցված է 2011-11-16
Ենգիջան

Ենգիջան, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ֆուդե

Ֆուդե (ֆր.՝ Fouday), համայնք Ֆրանսիայի Գրանդ Էստ մարզի Ստորին Հռենոս գավառում:
Բնակչությունը 2006 թվականի դրությամբ կազմում է 343 մարդ, բնակչության խտությունը` 167.32 մարդ/կմ²: Բնակավայրը զբաղեցնում է 2.05 կմ² տարածք:


== Աշխարհագրություն ==
Գտնվում է Փարիզ քաղաքից 360 կմ արևելք, Ստրասբուրգ քաղաքից` 50 կմ հարավ-արևմուտք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 248 աշխատունակ (15-64 տարեկան)  բնակիչ, որոնցից ակտիվ էին 176-ը, իսկ ոչ ակտիվները` 72: Ակտիվության ցուցանիշը կազմում է 71,0 %: 176 աշխատունակ մարդկանցից աշխատել է 161 անձ (85 տղամարդ և 76 կին): Գործազուրկ են եղել 15 անձ (4 տղամարդ և 11 կին): 72 անաշխատունակներից 21-ը եղել են աշակերտներ կամ ուսանողներ, 29-ը` թոշակառուներ, իսկ 22-ը չեն աշխատել տարբեր պատճառներով:


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գրինսբորո

Գրինսբորո (անգլ.՝ Greensboro), ԱՄՆ֊ի Հյուսիսային Կարոլինա նահանգի քաղաքներից։ Այն Հյուսիսային Կարոլինայի՝ բնակությամբ երրորդ ամենամեծ քաղաքն է և Գիլֆորդ օկրուգ և Փիդմոնթ Թրայդ բազմաբնակ շրջանի ամենամեծ քաղաքը։ Ըստ 2012 թ ԱՄՆ֊ի Սենսուս Էսթիմեյթի (անգլ.՝ Census Estimate), Գրինբորոյի բնակչությունը 277 080 է։ Այն տեղակայված է երեք խոշոր միջնահանգային ավտոմայրուղիների հատման կետում։
2003 թվականին նախկին Գրինսբորո՝ Վինստո֊ Սալեմ֊Հայ Փոյնթ մայրաքաղաքային վիճակագրական տարածաշրջանը (անգլ.՝ metropolitan statistical area) վերաձևակերպվեց ԱՄՆ֊ի Կառավարում և Բյուջե գրասենյակի կողմից արդյունքում ձևավորելով Գրինսբորո֊Հայ Փոյնթ և Վինսթոն֊Սալեմը։ 2010 թվականին Գրինսբորո֊Հայ Փոյնթի բնակչությունը 723 801 էր։ Վինստոն֊Սալեմ֊Հայ Փոյնթ միացյալ վիճակագրական տարածաշրջանը համընդհանուր կերպով անվանվեց Փիդմոնթ Թրայդ ունենալով 1 599 477 բնակչություն։


== Կլիմա ==


== Ծանոթագրություններ ==
Զամանա

«Զամանա» («Ժամանակ»), Դաղստանում լույս տեսնող հասարակական-քաղաքական թերթ դարգինյան գրական լեզվով։ Թերթը լուսաբանում է Դաղստանում տեղի ունեցող հասարակական-քաղաքական իրադարձությունները, ինչպես նաև հրապարակում է դարգիների պատմության և մշակույթի վերաբերյալ նյութեր։ Տպաքանակը կազմում է մոտավորապես  4000 օրինակ։ Համարվում է դարգիներեն լեզվով ամենատարածված թերթը։


== Պատմություն ==
1920 թվականի ապրիլին Դաղստանի Ժողովրդական կրթության և մամուլի կոմիսարիատը հաստատել է Դաղստանում հրատարակվող թերթերի ցանկը։ Դարգինալեզու թերթի գլխավոր խմբագիր է նշանակվել քսանհինգ տարեկան Մահոմեդ Հասանովը, որը ծնունդով Վերին Մահարգայից է եղել։
Թերթի առաջին համարը լույս է տեսել 1921 թվականի օգոստոսի 9-ին՝ «Дагъистанна мухтарият» («Ինքնավար Դաղստան») անվանումով։ Սկզբում տպաքանակը կազմել է  300 օրինակ, բայց մեկ ամսում հասել է 500-ի։ «Дагъистанна мухтарият»-ը լույս է տեսել ցուդահարի և դարգիներեն լեզուներով։ 1922 թվականին Հասանովը դարձել է Լևաշինսկի օկրուգային գործկոմի նախագահ և, Գազիմահոմեդ Յուսուպովի առաջարկությամբ, հրաժարական է տվել գլխավոր խմբագրի պաշտոնից։ Մինչև 1925 թվականը թերթը ղեկավարել է շրջկոմի քարտուղար Մագոմեդ Դալգաթը։
1925 թվականին թերթի «Шура Дагъистан» անվանումը փոխվել է՝ դառնալով «Дарккван»։ Մինչև 1925 թվականը թերթը տպագրվել է արաբական տառերով, իսկ ռոմանիզացիայի սկզբից հետո անցել է լատինական այբուբենի։ 1925-1927 թվականներին թերթը կոչվել է «Դարգան»։ Մահոմեդ Դալգաթը թերթում աշխատելու համար հավաքագրել է Նասրուլլա Դաուդովին և Խիզրի Սուլեյմանովին։ Շուտով Սուլեյմանովն ինքն է դարձել գլխավոր խմբագիր։ Նրա օրոք թերթը փոխել է անվանումը` կոչվելով «Колхозла байрахъ» և «Дагъистанна правда»։
Հետագա տարիներին գլխավոր խմբագիրներ են եղել Իբրահիմ Բագոմաևը, Մահոմեդ Մահոմեդովը, գրող Ախմեդխան Աբու-Բաքարը, բանասեր Աբդուլլա Վագիդովը և ուրիշներ։ Աբու-Բաքարի օրոք թերթում հայտնվել է «Ծիածան» գրական էջը, որտեղ տպագրվել են պատմվածքներ ու բանաստեղծություններ։ 1993-2012 թվականներին թերթը ղեկավարել է Գազիմահոմեդ Յուսուպովը։
2021 թվականի դրությամբ թերթը կոչվում է «Զամանա» («Ժամանակ»)։ 2012 թվականից նրա գլխավոր խմբագիրն է Դաղստանի Հանրապետության ԶԼՄ-ների ասոցիացիայի նախագահ, ՌԴ Հանրային պալատին կից ԶԼՄ-ների տարածաշրջանային համակարգող խորհրդի անդամ Արսեն Յուսուպովը։ 2021 թվականին «Զամանան» առաջին տեղն է զբաղեցրել «Մամուլի ոսկե հիմնադրամ-2021» համառուսաստանյան մրցույթում։
2021 թվականին թերթը նշել է իր հարյուրամյակը։ «Մշակույթ։ ՌԴ» պորտալի էջում Դաղստանի Հանրապետության հասակակից թերթը ճանաչվել է «ազգային մամուլի առաջատարներից մեկը»։


== Ծանոթագրություններ ==
Աղբյուրագիտություն

Աղբյուրագիտություն, գիտության օժանդակ ճյուղ, որը մշակում է պատմական աղբյուրների հետազոտման մեթոդները։ Աղբյուրների ծագման հարցերը պարզաբանելու համար (ճշգրտություն, ժամանակ, տեղ, նախնական բնագիր, հեղինակ ևն) մեծ նշանակություն ունի արտաքին կողմի քննությունը, ինչպես նաև աղբյուրների դերը հաստատող մեկնաբանությունը (իմաստ, թեմա, խնդիրներ)։ Ներքին կողմի քննությունը բացահայտում է աղբյուրների բովանդակությանը (ճշգրտություն, լիարժեքություն ևն)։ Աղբյուրագիտություն օգտագործում է նաև պատմական գիտության այլ ճյուղերի (հնագիտություն, արձանագրսւգիտություն, պատմական չափագիտություն ևն) տվյալները։
Հայաստանում աղբյուրագիտական աշխատանքներ են կատարվում Երևանի Մեսրոպ Մաշտոցի անվ. Մատենադարանում, Հայաստանի ԱԳԱ պատմության, Մ. Աբեղյանի անվան գրականության, հնագիտության և ազգագրության ինստիտուտներում, Երևանի պետական համալսարանի ամբիոններում, հանրապետության արխիվային հիմնարկներում։ Աղբյուրագիտական աշխատանք է կատարվում նաև սփյուռքում (Վենետիկ, Վիեննա, Երուսաղեմ և այլուր)։
Խազինովո

Խազինովո (ռուս.՝ Хазиново, բաշկիրերեն՝ Хажы), գյուղ Ռուսաստանի, Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 73 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մորթոնի մատ

Մորթոնի մատ, ոտնաթաթի կառուցվածքային առանձնահատկություն, որի դեպքում երկրորդ մատն առաջինից երկար է (ոտնաթաթի երկրորդ նախագարշապարային ոսկորի համեմատությամբ առաջինի կրճատ տարբերակ)։ Հին հույներն այն համարում էին ինքնասիրահարվածության, իսկ Հին եգիպտացիները՝ տղամարդկայնության նշան։


== Կառուցվածք ==

Մարդկանց մեծամասնության դեպքում ոտքերի ոսոկորների կառուցվածքն այնպիսին է, որ դրանք տեղակայված են բթի նկատմամբ նվազման կարգով։ Սակայն կան մարդիկ, որոնց երկրորդ մատն առաջինից (բթից) երկար է։ «Մորթոնի մատն» իր անվանումը ստացել է՝ ի պատիվ ամերիկացի վիրաբույժ-օրթոպեդ Դադլի Ջո Մորթոնի (1884-1960), որն առաջինն է նկարագրել այդ երևույթը։
Մասնագիտացված գրականությունում այդ երևույթը սովորաբար բնութագրվում է որպես խանգարում, սակայն դա բավականին տարածված կառուցվածք է, որն ունի մարդկանց մոտ 10%-ը և հաճախ ոչ մի անհարմարություն չի պատճառում։ Այնուամենայնիվ, ոտնաթաթի այդպիսի կառուցվածքը կարող է կոշտուկների առաջացման և երկրորդ մատի հենամասի անհարմարավետության պատճառ դառնալ՝ քայլելու ընթացքում մարմնի ծանրության բաշխման հետ կապված։ Բացի այդ, այն կոշիկները, որոնց ձևը ոտնաթաթի այդպիսի առանձնահատկություն չի նախատեսում, կարող են առաջացնել եղունգի խեղաթյուրում։
Այս հասկացությունը երբեմն շփոթում են Մորթոնի նյարդուռուցքի հետ։ Այդ եզրույթը ներմուծել է մեկ այլ բժիշկ՝ Թոմաս Ջորջ Մորթոնը (1835-1903), և վերաբերում է ոտնաթաթի երրորդ և չորրորդ մատների միջև առաջացած նյարդուռուցքով պայմանավորված ցավագին սինդրոմին։


== Մշակույթում ==

Հին հույները և հռոմեացիները ճիշտ էին համարում հենց այս տեսակի ոտքերը, ինչն արտացոլում էին իրենց քանդակներում։ Այդ պատճառով Մորթոնի մատով ոտնաթաթը նաև անվանում են հունական ոտնաթաթ՝ ի հակադրություն եգիպտականի, որի յուրաքանչյուր մատը նախորդից կարճ է։
Բոտիչելլիի (1445-1510) և Միքելանջելոյի (1475-1564) շատ կերպարների ոտնաթաթի երկրորդ մատն առաջինից երկար է։ Ամերիկյան Ազատության արձանի (1886) երևացող ոտնաթաթը ևս ունի Մորթոնի մատ։


== Ծանոթագրություններ ==


== Արտաքին հղումներ ==
Մորթոնի համախտանիշ (Դադլի Ջոյ Մորթոն) (անգլ.)
Երկար երկրորդ մատ
Ինչ կարող են պատմել ձեր և ձեր առողջության մասին ձեր մատները
Սկանդալ Essjay-ի հետ

Essjay-ի հետ սկանդալը կապված է Անգլերեն Վիքիպեդիայի մասնակցի ինքնակոչման հետ։ 24-ամյա ուսանողը, որն իր նյութերը խմբագրում էր Essjay անվան տակ, ներկայացել էր որպես պրոֆեսոր, սակայն հետո պարզվել էր, որ վերջինս ինքնակոչ է և նյութերը տեղադրել էր սկսնակների համար նախատեսված առցանց ձեռնարկներից։ Մինչ Essjay-ի մասին ճշմարտության հրապարակային դառնալը, Ջիմմի Ուելսը նրան արդեն հասցրել էր նշանակել Հաշտարար հանձնաժողովներից մեկում։


== Հարցազրույց ==

The New Yorker թերթի աշխատակցուհի Սթեյսի Շիֆը պատրաստվում էր հոդված գրել Վիքիպեդիայի մասին։ Նախագծի մասնակիցներից մեկը առաջարկում է նրան հարցազրույց վերցնել Ռայան Ջորդանից (անգլ.՝ Ryan Jordan), որն այդ ժամանակ հայտնի էր Essjay կեղծանունով։ Essjay-ը համաձայնում է կիսվել Վիքիպեդիայի՝ իր ադմինիստրատորային աշխատանքի փորձով այն պայմանով, որ Շիֆը չի բացահայտի իր անձնական տեղեկությունը, բացի այն տեղեկությունից, որը պարունակվում է իր էջում։
Հարցազրույցի ժամանակ Ջորդանը հայտնում է, որ ունի գիտական կոչումներ աստվածաբանությունից և երկար ժամանակ է ինչ դասավանդում է մասնավոր համալսարանում։ Բացի այդ նա ասում է, որ անցկացնում է Վիքիպեդիայում ոչ պակաս քան 14 ժամ, և իր զբաղմունքի մասին տեղյակ չեն ո՛չ իր գործընկերները, ո՛չ մտերիմ ընկերները։
Նա պատմում էր, որ հաճախ իր հետ է իր համակարգիչը, ինչը թույլ է տալիս զբաղվել սիրելի զբաղմունքով, մինչ իր ուսանողները թեստային աշխատանք են կատարում։ Նա հավելում է, որ իր անունից նամակ է ուղարկել համալսարանի մի դասախոսի, որն արգելում էր օգտագործել Վիքիպեդիայի նյութերը աշխատանքների մեջ։ Նամակի մեջ նա հավաստիացել է Վիքիպեդիայի նյութերի ճշմարիտ լինելու մեջ և իր պնդումներին արժեք տալու համար օգտագործել է գեղարվեստական իր գերարտոնությունը։


== Բացահայտում ==
Իր իրական տվյալները Ջորդանը հրապարակում է Վիքիայի իր անձնական էջում, որից հետո Վիքիպեդիայի իր գործընկերները նրան խնդրում են բացատրել բոլոր ակնհայտ անհամապատասխանությունները, որին Ջորդանը պատասխանում է.

Հասարակական գործիչ Դենիել Բրանտը, որը հաճախ քննադատում էր Վիքիպեդիան, Ջորդանի մասին տեղեկությունը հայտնում է «The New Yorker» թերթի խմբագրությանը։ 2007 թվականին փետրվարին լույս է տեսնում հոդվածի հերքման մասին տեղեկությունը։ Այնտեղ ասվում է՝ «Ջորդանը խոստովանել է, որ 24 տարեկան է, չունի ոչ մի գիտական աստիճան և երբեք չի դասավանդել»։


== Ծանոթագրություններ ==
Ստյոպանովո (գյուղ, Վաչսկի շրջան)

Ստյոպանովո (ռուս.՝ Стёпаново), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիպասնոե (գյուղ, Պերվոմայսկի շրջան)

Անվան այլ կիրառումների համար տե՛ս՝ ՎիպասնոեՎիպասնոե (ուկրաիներեն՝ Випасне, Ղրիմի թաթարերեն՝ Yapınca), գյուղ Ուկրաինայի Ղրիմի Ինքնավար Հանրապետության Պերվոմայսկի շրջանում։ Բնակավայրը նախկինում նաև անվանվել է Յանցևո, Տամակ-Կիրգիզ։
2001 թվականի տվյալներով Վիպասնոե գյուղում բնակվում էր 135 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լահիջան

Լահիջան (պարսկերեն՝ لاهیجان), քաղաք Իրանում՝ Գիլան նահանգում։ Հայտնի է որպես իսլամական աշխարհի զբոսաշրջային մայրաքաղաք։ Քաղաքը Լահիջան շահրեստանի կենտրոնն է, Արևելյան Գիլանի ամենամեծ բնակավայրը, բնակչության թվով Իրանի 95-րդ քաղաքը։ Այն գտնվում է նախալեռներում, իսկ շրջակա բլուրները պատված են թեյի թփերով։ Քաղաքը գտնվում է Սեֆիդ գետից արևելք՝ 4 մետր բարձրության վրա։ Նախկինում քաղաքը եղել է ողջ նահանգի վարչական կենտրոնը (Դար ուլ Մուլք) և Գիլան Բիյահ-Պիշ շրջանի պատմական մայրաքաղաքը։ 


== Տեսարժան վայրեր ==

Բնական տեսարժան վայրերից պետք է առանձնացնել Շեյթան Կուհ լեռը, Լահիջան լճակը, Միր Սաֆա անտառապարկը, Սուստան լիճը, Ամիր Կալյայիե պահպանվող լիճը, որն ունի ավելի քան 1200 հա տարածք և գտնվում է Կասպից ծովի ափին՝ Լահիջանից 36 կմ դեպի հյուսիս-արևելք։ Այն բնակեցված է թռչունների, սողունների, ձկների և երկկենցաղների բազմաթիվ տեսակներով։ 
Քաղաքի պատմական հուշարձանները ներառում են Շեյխ Զահեդ Գիլանիի գերեզմանը, համամ Գոլշանը, Աքբարիյեի մզկիթը, Աղա Սեյեդ Ալի Քիի դամբարանը (Մուսա-Կազիմի հետնորդը) Լիյալման գյուղում, Շամս-ադ-Դինայի դամբարանը, Ամիր Շահիդի կամուրջը, Հաշթիի կամուրջը (աղյուսե կամուրջ)։


== Լեզու ==
Լահիջանի բնակիչների խոսակցական լեզուն գիլյակին է (բիահ-պիշ բարբառ), որը արտասանությամբ, բառերով և քերականական որոշ հատկանիշներով տարբերվում է գիլյակի Ռաշթից (բիահ-պաս)։ Բիահ-պիշ բարբառը տարբերվում է գալեշի բարբառից, որով խոսում են Գիլանի լեռնային շրջաններում։


== Ժողովրդագրական դինամիկա ==
1996, 2006 և 2011 թվականների մարդահամարների համաձայն՝ Լահիջանի բնակչությունը կազմել է 53 122, 72 950 և 94 051 մարդ, որը այդ ժամանակահատվածում աճել է ընդամենը 1,8 անգամ։ 1996-2006 թվականներին քաղաքի բնակչությունը տարեկան միջին հաշվով աճել է 3,2 %-ով, իսկ 2006-2011 թվականներին աճի տեմպերը հասել են 5,2 %-ի։ Նույնիսկ ծնելիության ֆիզիոլոգիական առավելագույնի դեպքում հնարավոր չէ նման մեծ աճի հասնել։ Առավել ևս, որ Իրանի բոլոր շրջաններից Գիլանում նկատվում է ամենացածր ծնելիությունը, և այն հազիվ թե կտրուկ կարողանար աճել միայն Լահիջանում՝ հասնելով չափազանց բարձր մակարդակի, ուստի բնակչության դինամիկայի վրա որոշիչ ազդեցություն է ունեցել միգրացիան։


== Պատկերասրահ ==

		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Լահիջանը տարբեր անկյուններից
Ստարոմրյասովո

Ստարոմրյասովո (ռուս.՝ Старомрясово, բաշկիրերեն՝ Иҫке Мерәҫ), գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Բնակչությունը 2009 թվականին գրանցված տվյալներով կազմում էր 254 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիպարիտ Մելքոնյան

Լիպարիտ Գևորգի Մելքոնյան (նոյեմբերի 14-ին 1909, գյուղ Ղարաքիլիսա (այժմ՝ Կիրովական հունվարի 16-ին ․1976), հայ սովետական քիմիկոս։ Քիմական գիտությունների դոկտոր (1969), պրոֆեսոր (1970)։


== Կենսագրություն ==
Ավարտել է Երևանի համալսարանը (1938)։ 1958-1970 թվականներին եղել է Երևանի պոլիմերների համամիութենական ԳՀԻ-ի պոլիմերների և լատեքսների ֆիզիկաքիմիական հետազոտությունների լաբորատորիայի վարիչ, 1972 թվականից՝ Երևանի համալսարանի ֆիզիկական քիմիայի ամբիոնի վարիչ։
Գիտական աշխատանքները վերաբերում են էմուլսիոն համակարգերում պոլիմերման և համապոլիմերման պրոցեսների ուսումնասիրությանը։ Պարզաբանել է էմուլսիոն համակարգերում մակրոմոլեկուլների կազմավորման օրինաչափությունները, էմուլգատորի շերտի դերն ու անցանկալի երկրորդական պրոցեսները կանխելու հնարավուրությունը։ Առաջարկել է բարձրորակ կաուչուկների և լատեքսների ստացման հեշտ իրականացվող արտադրական եղանակ։ Պարգևատրվել է Կարմիր դրոշի շքանշանով։
Գուլուխեթի

Գուլուխեթի (վրաց.՝ გულუხეთი), գյուղ Վրաստանում։ Գտնվում է Սամեգրելո-Զեմո Սվանեթ մարզի Աբաշայի շրջան‎‎‎ում։


== Դիրք ==
Գյուղը գտնվում է ծովի մակարդակից 40 մետր բարձրության վրա։ Շրջկենտրոն Աբաշայից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 318 մարդ։


== Ծանոթագրություններ ==
Էդուարդ Ութուճյան

էդուարդ Մկրտչի Ութուճյան (նոյեմբերի 12, 1905(1905-11-12), Կոստանդնուպոլիս, Օսմանյան կայսրություն - հուլիսի 28, 1975(1975-07-28), Փարիզ, Փարիզի շրջան), ֆրանսահայ քաղաքաշինարար, ճարտարապետ։


== Կենսագրություն ==
Քաղաքացիական ինժեների կրթությունը ստացել է ամերիկյան Ռոբերտ քոլեջում։ 1934 թվականին ավարտել է Փարիզի համալսարանի քաղաքաշինական ճարտարապետության ինստիտուտը, 1934-1936 թվականներին ուսանել է հուշարձանների վերականգնման դասընթացներում։
Ութուճյանի նախաձեռնությամբ 1933 թվականին Փարիզում կազմակերպվել է Ստորգետնյա քաղաքաշինության ընկերություն, որը 1937 թվականին վերածվել է միջազգայինի, ընդգրկելով շուրջ 90 երկիր։ Ընկերության 1937, 1948 և 1959 թթ․ համագումարներում Ութուճյանն ընտրվել է քարտուղար։ 1936 թվականին հիմնել է «Լը մոնդ սուտերեն» («Le monde souterrain») մասնագիտական հանդեսը, որի պատասխանատու տնօրենն ու խմբագիրն է եղել մինչև կյանքի վերջը։
Ութուճյանի նախագծերով Փարիզում և Ֆրանսիայի այլ քաղաքներում կառուցվել են շուրջ 250 կառույցներ։ Ութուճյանի հեղինակակից է Փարիզի, Բորդոյի, Վերսալի, Ռուանի կոյուղու ջրերի մաքրման կայանների, Բաղդադ և Բասրա քաղաքների հատակագծման նախագծերի։ Դասավանդել է Փարիզի տարբեր բարձրագույն դպրոցներում, զբաղվել գիտահետազոտական գործունեությամբ։ Հեղինակ է բազմաթիվ գիտական հոդվածների, «Հայաստանի IV— XVII դդ․ հուշարձանները» (1967, ֆրանսերեն) գրքի։
Նրա մասնակցությամբ ու նախագծերով վերականգնվել են որոշ հուշարձաններ, այդ թվում՝ Երուսաղեմի մայրավանքի Սբ․ Հակոբ եկեղեցին։ Ութուճյանը Փարիզի ստորգետնյա տնտեսության նախագծի համար համաշխարհային ցուցահանդեսում (Փարիզ, 1937) արժանացել է «Մեծ պարգև» (Grand prix) մրցանակի։ Պարգևատրվել է ֆրանսիական Պատվո լեգեոնի շքանշանով։ 1957, 1958, 1959, 1961, 1964 թթ․ եղել է Հայաստանում։
Գելյարդի Դաշ

Գելյարդի Դաշ, լեռ Թուրքիայի Էրզրումի նահանգում, Հայկական լեռնաշխարհում, Անտիպոնտական լեռնահամակարգում, Օլթի քաղաքից մոտ 10 կմ հարավ-արևելք։ Լանջերը մեծ մասամբ անտառապատ են։


== Ծանոթագրություններ ==
Օլգա Լյուբիմովա

Օլգա Լյուբիմովա (ռուս.՝ Ольга Борисовна Любимова, դեկտեմբերի 31, 1980(1980-12-31), Մոսկվա, ԽՍՀՄ), ռուս պետական և քաղաքական գործիչ։ 2020 թվականի հունվարի 21-ից Ռուսաստանի Դաշնության Մշակույթի նախարար։


== Կենսագրություն ==
Ավարտել է Մոսկվայի №1234 հանրակրթական դպրոցը՝ անգլերենի խորացված ուսուցմամբ։ 5-ից 7-րդ դասարանն ուսանել է Պատմա-բանասիրական ուղղափառ գիմնազիայում։
Սովորել է Մոսկվայի պետական համալսարանի ժուռնալիստիկայի ֆակուլտետում և թատերագիտական ֆակուլտետում
Ուսումնառության ընթացքում ՄՊՀ ժուռնալիստիկայի ֆակուլտետում պրակտիկա է անցել REN-TV, ՏՎԿ, «Նաշե Ռադիո», «Ռադիո Ռոքս» ռադիոկայաններում։
«Եվրոպա Պլյուս» ռադիոկայանի թղթակից։
2001 թվականից աշխատել է հեռուստատեսությունում։ Ի սկզբանե Ռուս Ուղղափառ եկեղեցու լրատվական գործակալության արտադրության «Օրթոդոքս» ծրագրի թղթակից է, որը հեռարձակվել է ՏՎՑ հեռուստաալիքով։
2001-2009 թվականներին աշխատել է «երրորդ ալիքում»։ Այնուհետև եղել է «Ռեգիոն» (2003-2004) և «Ռուսական հայացք» (2003-2004, 2006-2009) ծրագրերի շեֆ-խմբագիրը։
2010 թվականի դեկտեմբերից 2011 թվականը եղել է «Մշակույթ» հեռուստաալիքի «Կոնտեքստ» ամփոփիչ տեղեկատվական-վերլուծական ծրագրի ղեկավար։
2011-2012 թվականներին՝ «TV-3 հեռուստաալիք» ՍՊԸ-ի ծրագրային դեպարտամենտի վավերագրական ֆիլմերի ավագ պրոդյուսեր։
Զուգահեռաբար շարունակել է աշխատել Ռուս Ուղղափառ եկեղեցու լրատվական գործակալությունում։
Մասնակցել է ավելի քան 80 վավերագրական ֆիլմերի ստեղծմանը։
2015 թվականի նոյեմբերին դարձել է Մշակույթի նախարարության կինեմատոգրաֆիայի դեպարտամենտի ղեկավարի խորհրդականը (ոչ անիմացիոն ֆիլմերի պետական աջակցության բաժնի գծով)։ Նախկինում նման պաշտոն գոյություն չուներ։
2016 թվականի հոկտեմբերից մինչև 2018 թվականի հունվար՝ «Առաջին ալիք» ԲԸ սոցիալական և հրապարակախոսական ծրագրերի տնօրինության փոխտնօրեն։
2018 թվականի հունվարի 17-ից մինչև 2020 թվականի հունվարի 21-ը՝ Ռուսաստանի Դաշնության մշակույթի նախարարության կինեմատոգրաֆիայի դեպարտամենտի ղեկավար։
2020 թվականի հունվարի 21-ից՝ Ռուսաստանի Դաշնության մշակույթի նախարար։


== Ընտանիք ==
Ամուսնացած է, ամուսինը «Առաջին ալիքի» լրագրող և մեկնաբան Եվգենի Ալեքսանդրի Բարանովն է։ Ունի որդի և դուստր։


== Ծանոթագրություններ ==
Լևոն III (Աբխազիայի արքա)

Անվան այլ կիրառումների համար տե՛ս՝ Լևոն III (այլ կիրառումներ)Լևոն III (վրաց.` ლეონ III), Աբխազիայի արքա 960-969 թվականներին։
Լևոնը Գեորգի II արքայի որդին էր, սերում էր Անոսիդների տոհմից։ Հաջորդել է հորը, մահացել է անժառանգ։
Աբխազիայի ազնվականությունը գահի ժառանգորդ է նշանակում Լևոնի եղբորը` Դեմետրեին։ Աբխազական գահին հավակնում էին նաև Կախեթի արքաներ Կյուրիկե II-ը և Դավիթը։ Լևոնն օգնում է եղբորը՝ նշանակվել իր ժառանգորդ։
969 թվականին՝ Լևոն III-ի մահից հետո, աբխազական գահն անցնում է Դեմետրե III-ին։


== Տես նաև ==
Աբխազիայի արքաների ցանկ


== Ծանոթագրություններ ==
Բազիս Նորդ

Բազիս Նորդ, գաղտնի ռազմական բազայի նախագիծ, որը պետք է կառուցվեր ԽՍՀՄ հյուսիսային հատվածում, Մուրմանսկ քաղաքից 60 կիլոմետր հեռավորության վրա։ Ռազմաբազան պետք է ծառայեր Երրորդ Ռայխի ռազմածովային ուժերին։ Ռազմաբազայի տեղանքը Երրորդ Ռայխին առաջարկել էր Խորհրդային միությունը՝ 1939 թվականին տեղի ունեցած Խորհրդա-գերմանական բանակցությունների ժամանակ։ Արդյունքում, Գերմանիայի որևէ ռազմական նավ կամ սուզանավ չի կարողացել օգտվել ռազմաբազայից։


== Պատմություն ==
Բազայի վերաբերյալ քննարկումները վարվել են ԽՍՀՄ և Գերմանիայի միջև՝ ռեսուրսների և տեխնոլոգիաների փոխանակման բանակցությունների ժամանակ։ Խորհրդային միության կողմից բանակցությունները վարվում էին Արտաքին առևտրի ժողովրդական կոմիսար Միկոյանը։
Ռազմաբազայի առաջարկվող տեղանքն ուսումնասիրելու համար՝ հետախուզության է ուղարկվել գերմանական U-36 սուզանավը, սակայն վերջինս չհասավ նպատակակետին, քանի որ 1939 թվականի դեկտեմբերի 4-ին խորտակվել է անգլիական «HMS Salmon» նավի կողմից։ Գերմանական մեկ այլ սուզանավ՝ U-38-ը  կարողացավ դիտարկել բազայի մուտքերը, չնայած խորհրդային տորպեդային մոտորանավակների և մերձափնյա պահպանության նավերի հարձակումներին։
1939 թվականի դեկտեմբերին Մուրմանսկից Արևմտյան Լիցա է ժամանել և խարիսխ գցել գերմանական անզեն «Cordillera», «Phoenicia» և  «Sachsenwald» առևտրանավերը։
Ենթադրյալ ռազմաբազայի տարածքը պրակտիկորեն յուրացված չէր։ Ծոցում չեն եղել կառանասյուներ կամ էլ նավահանգստային սարքավորումներ։ Նավերն ափագծին էին դուրս գալիս խարսխի միջոցով։ Մյուս կողմից, ԽՍՀՄ-ն ձգտում էր չեզոքություն պահպանել, իսկ դրա համար խորհրդային սահմաններից հյուսիս գտնվող ռազմաբազան, որը պետք է գտնվեր ֆյորդի ափին, կարող էր լավագույնս ծառայել նպատակին։
1940 թվականի հունվարի 20-ին գերմանացիները, պաշարներով բեռնված, Կիլից ուղարկել են «Jan Wellem» առևտրանավը, որը ծոց է ժամանել փետրվարի 4-ին։
1940 թվականի ապրիլին ներխուժելով և բռնազավթելով Նորվեգիան, խորհրդային տարածքում ռազմաբազա ունենալու ցանկությունը էականորեն նվազեց։
1940 թվականի մայիսի 1-ին ԽՍՀՄ-ն «Բազիս Նորդ» ռազմաբազայի համար առաջարկեց մեկ այլ տարածք՝ մոտակա Յոկանգա ծոցում, սակայն այդ առաջարկն էլ չի իրագործվել։
1940 թվականի ապրիլին խորհրդային կառավարությունը հետ է կանչել իր բոլոր առաջարկները, որոնք կապված էին «Բազիս Նորդ» ռազմաբազայի հետ։


== Ծանոթագրություններ ==


== Գրականություն ==
Tobias R. Philbin. The lure of Neptune: German-Soviet naval collaboration and ambitions, 1919—1941. Chapter 5. Basis Nord.
Мельтюхов М. И. Упущенный шанс Сталина. Советский Союз и борьба за Европу: 1939—1941 (Документы, факты, суждения). — М.: Вече, 2000. — с илл. — Глава 6.


== Արտաքին հղումներ ==
«Базис Норд»: Советско-нацистское сотрудничество в 1939—1940 гг., «Флот Украины», издание Министерства обороны Украины.
Карта якорных стоянок в бухте.
Թոմաս շրջան (Նեբրասկա)

Անվան այլ կիրառումների համար տե՛ս՝ Թոմաս շրջան (այլ կիրառումներ)Թոմաս շրջան (անգլ.՝ Thomas County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.847 կմ² է, բնակչությունը՝ 729 մարդ (2010 թ. տվյալներով)։ Շրջկենտրոնն է Թեդֆորդ բնակավայրը։ Կազմավորվել է 1887 թ.։
Գաղթուտ

Գաղթուտ, գյուղական համայնք Արցախի Հանրապետության Շահումյանի շրջանում։ 1990-ական թվականների հայ-ադրբեջանական պատերազմից հետո գտնվում է հակառակորդի հսկողության տակ։
Նախկինում մտել է Ելիզավետպոլի նահանգի Ելիզավետպոլի գավառի մեջ։


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==
Սոմովո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ՍոմովոՍոմովո (ռուս.՝ Сомово), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տյուլինո (գյուղ, Գագարինսկի շրջան)

Տյուլինո (ռուս.՝ Тюлино), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փարիզի Աստվածամոր տաճարը (ֆիլմ, 1956)

Փարիզի Աստվածամոր տաճարը (ֆր.՝ Notre-Dame de Paris), ֆրանս-իտալական համատեղ արտադրության գեղարվեստական կինոնկար, որը նկարահանվել է 1956 թվականին, ռեժիսոր Ժան Դելանուայի կողմից, Վիկտոր Հյուգոյի համանուն վեպի հիման վրա։ Ֆիլմն աչքի է ընկնում բնական պայմաններում կատարված նկարահանումներով, շքեղ հանդերձանքներով և դերասանների հիանալի խաղով։


== Սյուժեն ==
Ֆիլմի դեպքերը տեղի են ունենում միջնադարյան Փարիզում։ Գնչուհի Էսմերալդան իր գեղեցկությամբ խելքահան էր արել բոլոր տղամարդկանց։ Նրան իր հոգու խորքում թաքուն սիրահարված էր նաև Փարիզի Աստվածամոր տաճարի խստաբարո քահանա Կլոդ Ֆրոլոն։ Վերջինիս սանը, սապատավոր ժամկոչ Քվազիմոդոն, նույնպես դյութված էր թխահեր պարուհով։ Սակայն Էսմերալդան պահպանում էր իր հավատարմությունը ազնվական Ֆեբ դե Շատոպերի հանդեպ։ Խանդից կուրացած քահանան վիրավորում է Ֆեբին։ Այդ հանցագործության մեջ մեղադրում են Էսմերալդային և դատապարտում մահապատժի` կախաղանի միջոցով։ Ֆեբը ոչինչ չի անում իր սիրեցյալին փրկելու համար, սակայն վերջինիս օգնության է հասնում Քվազիմոդոն։
Ֆիլմի վերջաբանը մասամբ տարբերվում է վեպից, որտեղ Էսմերալդան սպանվում է տաճարի վրա գրոհի ժամանակ` նետահարվելուց։


== Դերասանական կազմ ==


== Նկարահանող խումբ ==


== Հետաքրքիր փաստեր ==
Այս կինոնկարում Ջինա Լոլոբրիջիդայի մարմնավորած Էսմերալդան համարվում է կերպարի ամենահաջողված էկրանային տարբերակը։ Դրա պատճառներից մեկն այն է, որ դերասանուհին ֆիլմում խաղում է ոտաբոբիկ, այն դեպքում, երբ վեպում հերոսուհին մաշիկներ է կրում։


== Ծանոթագրություններ ==


== Արտաքին հղումներ ==
«Փարիզի Աստվածամոր տաճարը» (ֆիլմ, 1956) на сайте cinema-francais.fr
Զեռնակ (այլ կիրառումներ)

Զեռնակ, կարող է վերաբերել՝

Զեռնակ (Խնուսի գավառ) - բերդ Արևմտյան Հայաստանում, Էրզրումի վիլայեթի Խնուսի գավառում
Զեռնակ (Խոշաբի գավառ) - գյուղ Արևմտյան Հայաստանում, Վանի վիլայեթի Խոշաբի գավառում
Զեռնակ (Հեքյարիի գավառ) - գյուղ Արևմտյան Հայաստանում, Վանի վիլայեթի Հեքյարիի գավառում
Զեռնակ (լեռ) - լեռ Հայկական լեռնաշխարհում, Շառիան լեռների հարավային մասում, Խամուրի կիրճի մոտ
Զեռնակ (լեռնաշղթա) - լեռնաշղթա և լեռնագագաթ Հայկական լեռնաշխարհում, Արածանիի հովտում, Մանազկերտ քաղաքից արևմուտք
Պոլյանկա (Օկայի վտակ)

Անվան այլ կիրառումների համար տե՛ս՝ Պոլյանկա (այլ կիրառումներ)Պոլյանկա (ռուս.՝ Полянка), գետ Ռուսաստանում, հոսում է Կալուգայի մարզում։ Գետաբերանը տեղակայված է Օկա գետի ձախ ափին։ Գետի երկարությունը 10 կմ է։ Պոլյանկայի ակունքը սկիզբ է առնում Տարուսկի շրջանից և Կալուգայի մարզից, Իսակովո գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100812110000021814
Հիդրոլոգիական ուսումնասիրությունների կոդը - 110002181
Ավազանի կոդը - 09.01.01.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Հագնված մախա (նկար, Գոյա)

«Հագնված մախա» (իսպ.՝ La maja vestida), իսպանացի նկարիչ Ֆրանցիսկո Գոյայի նկարն է, վրձնել է  1800-1805 թվականներին։ Համարվում է «Մերկ մախա» նկարի զույգ նկարը։ Երկու նկարները պատկանել են Իսպանիայի առաջին նախարար, հայտնի կնամոլ Մանուել Գոդոյին, հանդիսացել են նրա մերկ բնորդներով նկարների հավաքածուի մի մասը, ընդ որում, «Մերկ մախա» նկարը ծածկված է եղել «Հագնված մախա» նկարով, այնպես, որ ցանկացած պահի հնարավոր լինել հանդիսատեսին ներկայացնել հատուկ տեխնիկայի օգնությամբ։ Իսպանական ինկվիզիցիայի կողմից Գոդոյի հավաքածուն բռնագրավելուց հետո երկու նկարները պահպանվել են Սան Ֆերնանդոյի գեղարվեստի թագավորական ակադեմիայում, իսկ 1901 թվականից կողք կողքի ցուցադրվում են Պրադո թանգարանում։
Մախա անվանել են 18-19-րդ դարերի ցածր խավի իսպանացի քաղաքաբնակ կանանց, որոնք հայտնի էին իրենց պճնամոլությամբ և ուրախ բնավորությամբ, սակայն սկզբում նկարներն անվանվել են «Գնչուհիները», դա երևում է Գոդոյի գույքի 1808 թվականի գույքացուցակից։ Ավելի վաղ համարվել է, որ նկարներում պատկերված է Մարիա Կաետանա Դե Սիլվան, 13-րդ դքսուհի Ալբան, սակայն հիմա արվեստաբաններն ավելի հավանական են համարում, որ որպես մոդել է հանդես եկել Պեպիտա Տուդոն՝ Գոդոյի սիրուհին, որը հետո դարձել է նրա կինը։


== Ծանոթագրություններ ==


== Արտաքին հղումներ ==
«Հագնված մախան» Պրադո թանգարանում
Արտավազդ (Բյուզանդիայի կայսր)

Անվան այլ կիրառումների համար տե՛ս՝ Արտավազդ (այլ կիրառումներ)Արտավազդ (լատ.՝ Artabasdus, հուն․՝ Ἀρταύασδος կամ Ἀρτάβασδος, ծննդյան և մահվան տարեթվերն անհայտ են), Բյուզանդական կայսրության հայազգի զորավար, կայսր Արմենիակների բանակաթեմից։ Գահակալել է 741 - 743 թվականներին։ Գահ է բարձրացել՝ ապստամբելով Կոստանդին V-ի դեմ։


== Կենսագրություն ==
Արտավազդի օգնությամբ Լևոն III Իսավրացին 717 թվականին տիրացել է բյուզանդական գահին։ Վերջինս որպես հատուցում իր դուստր Աննային կնության է տվել Արտավազդին և նրան շնորհել Կյուրապաղատի աստիճան։ Լևոն III-ի մահից հետո (741) Արտավազդն ապստամբել է նրա որդու՝ Կոստանդին V-ի դեմ։ Վերջինս ստացել է Անատոլիկոն և Թրակեսիոն բանակաթեմերի օժանդակությունը, իսկ Արտավազդը՝ Արմենիակների և Օպսիկիոնի (այդ ժամանակ Արտավազդը Օպսիկիոն բանակաթեմի զորավարն էր)։ Կոստանդնուպոլսում ապստամբության կողմնակիցները և Անաստասիոս պատրիարքը Արտավազդին հռչակել են կայսր։ Արտավազդը մտել է Կոստանդնուպոլիս, իսկ Կոստանդինն ամրացել Ամորիոն քաղաքում։
Արտավազդն իր որդի Նիկետասին զորավար է նշանակել և ուղարկել Արմենիակների բանակաթեմ, իսկ մյուս որդուն՝ Նիկեփորոսին, հռչակել գահակից։
Սարդես քաղաքի մոտ Արտավազդը Կոստանդինից պարտվել է և նահանջել Կյուզիկոս, ապա վերադարձել Կոստանդնուպոլիս։ Անկյուրայի մոտ պարտություն է կրել նաև Արտավազդի որդին՝ Նիկետասը։ Երբ Կոստանդինը գրավել է մայրաքաղաքը, Արտավազդը փախել է Օպսիկիոն բանակաթեմ, ուր և ձերբակալվել է, բերվել Կոստանդնուպոլիս և երկու որդիների հետ կուրացվել։


== Գրականություն ==
Theophanis Chronographia, ed․ С․ de Boor, v․ 1, Lipsiae, 1883․
Բրեմեր շրջան (Այովա)

Բրեմեր շրջան (անգլ.՝ Bremer County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.109 կմ² է, բնակչությունը՝ 24.276 մարդ (2010 թ. տվյալներով)։ Շրջկենտրոնն է Ուավերլի բնակավայրը։ Կազմավորվել է 1851 թ.։
Դելտա (տառ)

Անվան այլ կիրառումների համար տե՛ս՝ Դելտա (այլ կիրառումներ)
Դելտան (հունարեն` δέλτα) հունական այբուբենի չորրորդ տառն է։ Հունական այբուբենում թվային արժեքն է` 4։ Այդ տառից է առաջացել Կիրիլիցայի Д տառը։


== Համագրություններ ==


== Նշանակում ==
Մաթեմատիկայում և գիտության մեջ ցանկացած փոփոխվող մեծության փոփոխության մեծությունը։


== Տես նաև ==
Հունական այբուբեն